
NR. SC2022 –  

RAPORT DE SPECIALITATE

privind aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, pentru a accesa fondurile europene nerambursabile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice
Având în vedere Referatul de aprobare al proiectului de hotărâre al Primarului Municipiului Timișoara și fondurile europene nerambursabile disponibile prin Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice;
Având în vedere ghidul specific  privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.1/1, componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice aprobat prin ORDINUL nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022. Apelurile de proiecte se lansează prin aplicația electronică www.mdlpa.ro/investiții/PNRR.
Având în vedere Prima rundă de depunere proiecte – Data deschidere apel de proiecte: 30 martie 2022– Data și ora de începere a depunerii de proiecte: 1 aprilie 2022, ora 10.00;– Data și ora de închidere a depunerii de proiecte: 30 mai 2022, ora 23.59.– Termen estimat pentru finalizarea etapei de verificare: 31 iulie 2022 .
Facem următoarele precizări:
Prin Hotărârea Consiliului Local nr. 326/14.06.2019 a fost aprobată documentația tehnico-economică şi indicatorii tehnico-economici faza DALI al obiectivului de investiție „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”,  elaborată de proiectant - S.C. „Bau Proiect” S.R.L. în baza contractului de proiectare nr. 107/11.07.2017.

Deoarece proiectul nu s-a mai finanțat din sursa de finanțare identificată la data încheierii contractului, respectiv POR 2014-2020, axa prioritară 3, prioritatea de investiții 3.1, operațiunea B-clădiri publice  în acest moment, s-au identificat alte surse de finanțare pentru realizarea acestui proiect.

Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care se va deschide prin Componenta 5 – Valul Renovării – Planul Național Redresare și Reziliență (PNRR 2020-2026).
Prin Hotărârea Consiliului Local nr.402/04.11.2021 s-a actualizat documentaţia tehnico-economică - faza D.A.L.I. și indicatorii tehnico-economici pentru obiectivul de investiție publică „Creşterea eficienţei energetice prin reabilitare termică constructii şi instalații la Colegiul Tehnic „Henri Coandă”,  având in vedere cresterea costurilor materialelor în construcții precum și evoluția ratei inflației ulterior aprobării documentatiei tehnico-economice.

Astfel, obiectivul general și specific ale proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, a cărei documentație tehnico-economică faza DALI elaborată de proiectant - S.C. „Bau Proiect” S.R.L, îl reprezintă:
·  renovarea energetică moderată a 5 (cinci) corpuri de clădire publică din cadrul Colegiului Tehnic „Henri Coandă” (corp clădire colegiu și laboratoare, corp clădire internat, corp clădire atelier, corp clădire cantina și corp clădire sala de sport);

·  scăderea consumului anual de energie finală în clădirile publice, prin creșterea performanței energetice a imobilelor, respectiv scăderea consumurilor energetice înn condițiile îmbunătățirii izolației termice a anvelopei imobilelor și utilizarea surselor de energie regenerabilă;
· creşterea eficienţei energetice a unui număr de 5 corpuri de clădire din cadrul Colegiului Tehnic Henri Coandă, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
· reducerea consumului de energie pentru încălzirea clădirilor publice cu efect asupra reducerii costurilor de întreținere cu încălzirea, diminuarea efectelor schimbărilor climatice prin reducerea emisiilor de gaze cu efect de seră, creșterea independenței energetice prin reducerea consumului de combustibil utilizat la prepararea agentului termic. Lucrările de intervenţie cuprinse în proiect care determină diminuarea consumurilor energetice contribuie la implementarea proiectului cuprind: reabilitarea termică a elementelor de anvelopă a clădirilor, reabilitarea termică a sistemului de încălzire și a sistemului de furnizare a apei calde de consum, înlocuirea corpurilor de iluminat cu corpuri de iluminat de eficienţă energetică ridicată şi durată mare de viaţă, utilizarea surselor regenerabile de energie pentru asigurarea necesarului de energie a clădirii.
Indicatorii de proiect care fac obiectul monitorizării implementării și performanței investiției propuse prin proiect sunt: 
· scăderea consumului anual de energie finală în clădirile publice, 
· scăderea consumului anual specific de energie primară, 
· numărul clădirilor care beneficiază de măsuri de creștere a eficienței energetice.

În conformitate cu prevederile ghidului solicitantului, proiectele se vor depune la faza de expertiză tehnică și audit energetic, urmând ca după semnarea contractului de finanțare să se elaboreze DALI-ul și Proiectul Tehnic.
Ţinând cont de cele mai sus exprimate, propunem spre aprobarea Consiliului Local al Municipiului Timişoara:
· aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ”, prin accesarea fondurilor europene nerambursabile disponibile prin Planul Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice;
· aprobarea Anexei nr. 1 la hotărâre reprezentând  descrierea sumară a investiției;
Luând în considerare prevederile legale expuse în prezentul raport, apreciem că Proiectul de hotărâre privind aprobarea depunerii proiectului „Creșterea eficienței energetice prin reabilitare termică construcții și instalații la COLEGIUL TEHNIC „HENRI COANDĂ” prin platforma digitală aferentă accesării de fonduri europene nerambursabile prin Planul Național de Redresare și Reziliență, îndeplinește condițiile tehnice pentru a fi supus dezbaterii și aprobării plenului consiliului local.

